Siqhwashise ngomfutho wegazi ophezulu isibhedlela | News24Siqhwashise ngomfutho wegazi ophezulu isibhedlelaMHLA zi-30 kuNhlaba izigulu ezingu-56 zendawo zithole ukwehlolwa nkuqwashisa ngesifo somfutho ophezulu wegazi nobuhlewe isibhedlela sesifunda sasePort Shepstone.Umfutho wegazi ophezulu(Hypertension) udala izifo ezifana neseNhliziyo, ukufa kohlangothi kanye nokungaboni emehlweni.Kuqhakanjiswe ukubaluleka kokuba kokuhlela nokuqwashisa ngalezi zifo ezilaphekayo nezingathelelani njengalesi somfutho wegazi ophezulu.Lezi zifo zingumbulalazwe nokwenza kubaluleka ukuba labantu ezibaphethe besheshe bezisukumele ngoba azihambisani futhi azihlalelani nezifo ezingumashaya bhuqe njengesifo saShukela , ukukhuluphala ngokweqile nokungaba nomthelelo wokonakala kwezitho zomzimba kuholele ekudluleni komuntu emhlabeni singakafiki isikhathi.Inhloso yalokuqwashisa nokuhlolwa komfutho wegazi ukunika ulwazi kumalungu omphakathi ngalesi sifo.Ongumgqugquzeli walemkhnkaso uMatron Risha Pillay uthe abantu abanomfutho wegazi ophezulu imvamisa abazi ukuthi banawo.“ yingakho kubalulekile ukuba umphakathi uzohlolwa emitholampilo noma kanye ngonyaka angaze umuntu alinde ukuba aze agule”, ubeke kanje.Ngalolusuku amalungu omphakathi ahlolelwe nesifo sashukela, iNgculazi ,esoFuba kanye nesimo somqondo.Abahlanu babe nenkinga basebedluliselwa eklinikhi yaso isbhedlela ukuyolashwa , abathathu bona batholwe umfutho wabo wegazi ubumkhulu kakhulu oyedwa watholakala ukuba unokhwantalala njengoba esanda kuthola ukuthi unesifo somdlavuva kanti iziguli ezili 15 kwezinga-56 ziihlolelwe isfo sesandulela Ngculazi.“ ukuhlolelwa izifo kubalulekile njengoba kulekelela ekubeni zisheshe zihlonzwe. Njengoba laba abatholwe ukuthi banelezi zifo namuhla hlampe ngabe sibathole sekuhambe isikhathi nebokuzokwenza kube nzima ukungenelela . yingakho sinxusa umphakathi ukuthi uhlole ngazo zonke izikhathi,” kubeka uPillay.Abaphathi besibhedlela sase Port Shepstone babonge abaphathi base Bargain Wholesalers ngokubavumela ukuqhuba lomkhankhaso endaweni yabo iArcade Centre.
